《清风十韵》
宋代·张秉

何处来苹末，萧骚尽四邻。
金茎吹晓露，玉宇动轻尘。
易水离歌阕，齐纨怨思新。
泛兰迷旧泽，落帽会佳辰。
篱菊飘香远，庭桐坠叶频。
帆开五湖客，槎去九霄人。
曲沼铺纹簟，平芜偃绿茵。
鸿飞资羽翮，鹰击助精神。
仙驭归堪待，琴松韵更真。
披襟同楚树，千古自相亲。

作者简介：（961—1016）歙州新安人，字孟节。张谔子。太宗太平兴国进士。历监察御史、右司谏，深为宰相赵普所器重。真宗朝知颍、襄、凤翔、河南、永兴军等州府，累官枢密直学士。秉屡历要职，而不重仪检，好为谐戏，人不重之。